نسور اسکوائر کا قتل عام

نسور اسکوائر کا قتل عام 16 ستمبر، 2007ء کو اس وقت ہوا جب بلیک واٹر سیکیورٹی کنسلٹنگ (اب کونسٹیلیس ) جس نے عراق میں سیکیورٹی خدمات فراہم کرنے کے لیے امریکی حکومت سے معاہدہ کیا تھا، کے ملازمین نے بغداد میں نسور اسکوائر کے مقام پر، امریکی سفارت خانے کے قافلے کی حفاظت کے دوران، عراقی شہریوں پر گولی چلائی، جس میں 17 افراد ہلاک اور 20 زخمی ہوئے۔     ان ہلاکتوں نے عراقیوں میں غم و غصہ پیدا کیا اور عراق اور امریکا کے درمیان تعلقات کشیدہ ہو گئے۔  2014 میں، بلیک واٹر کے چار ملازمین پر مقدمہ چلایا گیا  اور انھیں امریکی وفاقی عدالت میں سزا سنائی گئی۔ ایک قتل اور باقی تین قتل اور آتشیں اسلحے کے الزامات کے تحت؛  مگر چاروں مجرموں کو دسمبر 2020 میں صدر ڈونلڈ ٹرمپ نے متنازع طور پر معاف کر دیا۔   اقوام متحدہ کے ماہرین نے کہا کہ صدر ٹرمپ کی طرف سے یہ معافی "بین الاقوامی قانون کے تحت امریکی ذمہ داریوں کی خلاف ورزی کرتی ہے اور عالمی سطح پر انسانی حقوق اور انسانی حقوق کے قوانین کو زیادہ وسیع پیمانے پر  کمزور کرتی ہے"۔

بلیک واٹر کے محافظوں نے دعویٰ کیا کہ قافلے پر گھات لگا کر حملہ کیا گیا اور انھوں نے قافلے کے دفاع میں حملہ آوروں پر فائرنگ کی۔ عراقی حکومت اور عراقی پولیس کے تفتیش کار فارس سعدی عبدل نے کہا کہ یہ فائرنگ اور اس کے نتیجے میں ہونے والی اموات بلا اشتعال تھیں۔   اگلے دن بلیک واٹر ورلڈ وائیڈ کا عراق میں کام کرنے کا لائسنس عارضی طور پر منسوخ کر دیا گیا۔  امریکی محکمہ خارجہ نے کہا ہے کہ "معصوم زندگیاں ضائع ہوئیں" اور واشنگٹن پوسٹ کے مطابق، ایک فوجی رپورٹ "عراقی حکومت کے اس دعوے کی تصدیق کرتی ہے کہ بلیک واٹر غلطی پر تھا"۔  عراقی حکومت نے بلیک واٹر کو سزا دینے کا عزم ظاہر کیا۔  اس واقعے نے کم از کم پانچ تحقیقات کو جنم دیا، جن میں ایک فیڈرل بیورو آف انویسٹی گیشن کی تھی۔  ایف بی آئی کی تحقیقات سے پتا چلا ہے کہ گارڈز کے ہاتھوں ہلاک ہونے والے 17 عراقیوں میں سے کم از کم 14 کو بغیر کسی وجہ کے گولی ماری گئی۔
زمرہ:عراق میں آتشیں اسلحہ سے اموات
زمرہ:2007ء میں خون ریزیاں
زمرہ:ریاست ہائے متحدہ کے فوجی سکینڈل
زمرہ:2007ء میں دھماکے
زمرہ:2007ء میں عراق
زمرہ:عراق ریاستہائے متحدہ تعلقات
زمرہ:عراق میں جنگی جرائم
زمرہ:عراق جنگ
زمرہ:عراق کی سیاست
زمرہ:2007ء میں بین الاقوامی تعلقات
زمرہ:2007ء کے تنازعات